Opravné uznesenie Najvyššieho súdu SR sp. zn. 1Sdo/7/2017 z 27. 2. 2018
Opravné uznesenie Najvyššieho súdu SR z 27. februára 2018, sp. zn. 1Sdo/7/2017, ECLI:SK:NSSR:2018:7013200624.2
Súd: Najvyšší súd
Spisová značka: 1Sdo/7/2017
ECLI: ECLI:SK:NSSR:2018:7013200624.2
Dátum vydania: 27. 2. 2018
Forma: Opravné uznesenie
Text rozhodnutia
Súd: Najvyšší súd Spisová značka: 1Sdo/7/2017 Identifikačné číslo súdneho spisu: 7013200624 Dátum vydania rozhodnutia: 28. 02. 2018 Meno a priezvisko sudcu, VSÚ: JUDr. Milan Morava ECLI: ECLI:SK:NSSR:2018:7013200624.2 Opravné uznesenie Najvyšší súd Slovenskej republiky v právnej veci žalobkyne: W. Z., bytom M., proti žalovanému: Ústredie práce, sociálnych vecí a rodiny Bratislava, so sídlom Špitálska 8, Bratislava, o preskúmanie zákonnosti rozhodnutia žalovaného č. U. zo dňa 03. apríla 2013, konajúc o dovolaní žalobkyne proti uzneseniu Najvyššieho súdu Slovenskej republiky, spisová značka 9Sžso/93/2014 zo dňa 26. októbra 2016, postupom podľa §143 v spojení s § 491 ods. 1 SSP prostredníctvom opravného uznesenia, takto r o z h o d o l : Najvyšší súd Slovenskej republiky o p r a v u j e uznesenie Najvyššieho súdu Slovenskej republiky sp. zn. 1Sdo/7/2017 z 13. decembra 2017 tak, že v časti označenia sudcov rozhodujúcich vo veci má byť namiesto nesprávne uvedenej členky senátu JUDr. Viery Nevedelovej, správne uvedená členka senátu JUDr. Zdenka Reisenauerová. o d ô v o d n e n i e : 1. Pri kontrole vyhotovenia rozhodnutia Najvyššieho súdu Slovenskej republiky sp. zn. 1Sdo/7/2017 z 13. decembra 2017, bolo zistené, že v písomnom vyhotovení došlo k chybe pri označení člena senátu JUDr. Viery Nevedelovej namiesto JUDr. Zdenky Reisenauerovej, ktorá sa ako členka senátu na prejednaní veci zúčastnila. 2. Podľa § 143 v spojení s § 491 ods. 1 SSP správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. 3. Podľa § 147 ods. 1 SSP v spojení s § 491 ods. 1 SSP 1) Správny súd rozhoduje uznesením, ak a) nerozhoduje vo veci samej, b) tak ustanovuje tento zákon. 4. Zásada nemennosti vysloveného súdneho rozhodnutia ovláda vyhotovovanie jeho písomnej formy. Výnimku z tejto zásady tvorí ustanovenie § 143 SSP, na základe ktorého je možné vykonať opravu súdneho rozhodnutia, avšak len v prípade, že ide o chyby v písaní a počítaní a o také chyby, ku ktorým došlo na základe zjavného omylu majúcim základ v duševnej či mechanickej činnosti osoby vyhotovujúcej toto rozhodnutie. 5. Vzhľadom k tomu, že Najvyšší súd Slovenskej republiky v časti označenia sudcov rozhodujúcich vo veci namiesto členky senátu JUDr. Zdenky Reisenauerovej nesprávne uviedol členku senátu JUDr. Vieru Nevedelovú, uvedený nedostatok vydaním opravného uznesenia odstránil. 6. Senát Najvyššieho súdu Slovenskej republiky v danej veci rozhodol pomerom hlasov 5:0 (§ 3 ods. 9 zákona č. 757/2004 Z. z. o súdoch a o zmene a doplnení niektorých zákonov v znení účinnom od 1. mája 2011). Poučenie: Proti tomuto uzneseniu n i e j e prípustný opravný prostriedok.

Zdroj: KAUZIS.SK – https://www.kauzis.sk/judikatura/r/ECLI:SK:NSSR:2018:7013200624.2 (dáta aktuálne k 13. 11. 2026). Záväzné je znenie zverejnené súdom.




